Լյուիս Բեյքեր

Լյուիս Ռենարդ Բեյքեր (, ), անգլիացի ֆուտբոլիստ։ Հոլանդական «Վիտես» ակումբի կենտրոնական կիսապաշտպան։ Հանդես է գալիս նաև Անգլիայի երիտասարդական հավաքականում։ Ֆուտբոլիստի իրավունքները պատկանում են «Չելսի» ակումբին։ Լյուիսը լոնդոնյան «Չելսի» ակադեմիայի սան է։

Ակումբային կարիերա 
Լյուիս Բեյքերը ծնվել է Լուտոնում։ Իր պրոֆեսիոնալ կարիերան սկսել է «Լուտոն Թաուն» ֆուտբոլային ակումբում։ 2005 թվականին, 10 տարեկան հասականում, ֆուտբոլիստը միացել է «Չելսի» ակումբի պատանեկան հավաքականին։ 2012 թվականին Լյուիսը կարողացել է հաղթել Անգլիայի գավաթը և ստորագրել իր առաջին պրոֆեսիոնալ պայմանագիրը։ 2012/13 մրցաշրջանում Բեյքերը օգնել է իր ակումբին հասնել Անգլիայի գավաթի և NextGen Series առաջնության ֆինալ, որի համար նա համարվել է առաջնությունների լավագույն ֆուտբոլիստ։ 2013/14 մրցաշրջանից սկսել է հանդես գալ «Չելսիի» երիտասարդական հավաքականում։ Առաջնության եզրափակչում՝ «Օլդ Թրաֆորդ» մարզադաշտում՝ «Մանչեսթեր Յունայթեդի» դեմ խաղում, նա կարողացավ դառնալ հաղթական գոլի հեղինակ և ճանաչվել Անգլիայի չեմպիոն։ Ֆուտբոլիստի դեբյուտը «Չելսիի» հավաքականում կայացել է 2014 թվականի հունվարի 5-ին Անգլիայի գավաթի երրորդ տուրում՝ «Դերբի Կաունտի» ակումբի դեմ խաղում (2:0)` 87-րդ րոպեին փոխարինելով Օսկարին։ Մրցաշրջանի ավարտին Լյուիսը ճանաչվել է «Չելսիի» լավագույն երիտասարդ ֆուտբոլիստ, իսկ նրա գոլը «Արսենալի» դարպասին համարվել է ամենալավը։ 2014 թվականի օգոստոսի 29-ին Բեյքերը հնգամյա պայմանագիր ստորագրեց ակումբի հետ և 2014/15 թվականին ընդգրկվեց հիմնական կազմում։

2015 թվականի հունվարի 8-ին Բեյքերը տեղափոխվեց «Շեֆիլդ Ուենսդեյ» ֆուտբոլային ակումբ։ Դեբյուտային խաղը կայացել է հունվարի 11-ին «Նոթենհեմ Ֆորեսթ» ակումբի դեմ խաղում (2:0)։ Փետրվարի 10-ին Բեյքերը չորս տարով վարձակալվեց և լքեզ ակումբը։

Փետրվարի 25-ին Լյուիսը տեղափոխվեց «Միլթոն Կինս Դոնս» ակումբ։ Հանդես էր գալիս Առաջին Լիգայում։ Փետրվարի 28-ին դեբյուտել է «Դոնզ» ֆուտբոլային ակումբում՝ խաղադաշտ դուրս գալով որպես մեկնարկային կազմի ֆուտբոլիստ։ Մարտի 3-ին «Չեստերֆիլդ» ակումբի կազմում Լյուիսը հեղինակեց իր առաջին գոլը։

2015 թվականի հունիսի 26-ին Բեյքերը տեղափոխվեց «Վիտես»։ Հուլիսի 30-ին ՈՒԵՖԱ-ի առաջնության երրորդ որակավորման փուլում «Սաութհեմփթոն» ակումբի դեմ կայացավ ֆուտբոլիստի դեբյուտային խաղը։ Օգոստոսի 14-ին «Ռոդա» ակումբի դեմ խաղի 45-րդ րոպեին Լյուիսը գերազանց իրացրեց 11 մետրանոց հարվածը և հեղինակեց իր առաջին գոլը (3:0)։

Միջազգային կարիերա 

Լյուիսը հանդես է եկել Անգլիայի մինչև 17 և մինչև 19 տարեկանների հավաքականներում։ 2014 թվականի օգոստոսին Բեյքերը հրավիրվեց մինչև 20 տարեկանների հավաքական որպես թիմի ավագ։ 2014 թվականի սեպտեմբերի 5-ին կայացավ ֆուտբոլիստի դեբյուտը Ռումինիայի հավաքականի դեմ խաղում, որի 78-րդ րոպեին նա աչքի ընկավ գոլով։

Ելույթների վիճակագրություն

Ձեռքբերումներ 
Թիմային

 «Չելսի»
 2013/14 մրցաշրջանի Երիտասարդական Պրեմիեր լիգայի հաղթող
 Անգլիայի գավաթի խաղարկության հաղթող
 Ընդամենը՝ 2 տիտղոս

Անձնական
 NextGen Series (1)՝ 2012/13 լավագույն ֆուտբոլիստ
 2014 թվականի «Չելսի» ակումբի տարվա ֆուտբոլիստ (1)
 2014 թվականի «Չելսի» ակումբի լավագույն կիսապաշտպան (1)

Ծանոթագրություններ

Արտաքին հղումներ 
 
 
 ֆուտբոլիստի պրոֆիլը Chelsea-fc.ru կայքում 
 ֆուտբոլիստի պրոֆիլը Chelseafc.com կայքում
 ֆուտբոլիստի պրոֆիլը Worldfootball.net կայքում
 ֆուտբոլիստի պրոֆիլը Football-lineups.com կայքում

Անգլիացի ֆուտբոլիստներ
Ֆուտբոլի կիսապաշտպաններ
Չելսիի ֆուտբոլիստներ
Անգլիական ֆուտբոլի լիգայի խաղացողներ
Բունդեսլիգայի ֆուտբոլիստներ
Լիդս Յունայթեդի ֆուտբոլիստներ
Միդլսբրոյի ֆուտբոլիստներ